મહત્વનું છે કે સરકારે માર્ચ 2016માં 349 FDC પર પ્રતિબંધ મૂક્યો હતો. મેડિસિન કંપનીઓએ આ નિર્ણય સામે દિલ્હી હાઈકોર્ટમાં અપીલ કરી હતી અને દિલ્હી હાઈકોર્ટે પ્રતિબંધને રદ કર્યો. જે બાદ સરકાર અને કેટલાક ખાનગી સંગઠનોએ આ ચૂકાદાને સુપ્રીમ કોર્ટમાં પડકાર્યો. સુપ્રીમ કોર્ટે સરકાર પ્રતિબંધ કરેલી દવાઓની તપાસ માટે કમિટી રચી રિપોર્ટ સોંપવાનો આદેશ આપ્યો. જેના પગલે ડ્રગ ટેક્નિકલ એડવાઈઝરે બોર્ડે કમિટીની રચના કરી. કમિટીએ 343 દવાઓ પર લગાવેલા પ્રતિબંધને યોગ્ય ગણાવ્યો અને 6 દવાઓના મેન્યુફેક્ચર-વેચાણ માટે કેટલીક શરતો લાગુ કરી. સરકારે આમાંથી 328 દવાઓ પર પ્રતિબંધ મૂક્યો છે એટલે હવે આ દવાઓ બજારમાં નહીં વેચાય.